CELEX: 32008R1069
Language: lv
Date: 2008-10-30 00:00:00
Title: Komisijas Regula (EK) Nr. 1069/2008 ( 2008. gada 30. oktobris ), ar ko apstiprina maznozīmīgas izmaiņas tāda nosaukuma specifikācijā, kas reģistrēts aizsargātu cilmes vietas nosaukumu un aizsargātu ģeogrāfiskās izcelsmes norāžu reģistrā ( Veau d’Aveyron et du Ségala (AĢIN))

31.10.2008   
            
            
               LV
            
            
               Eiropas Savienības Oficiālais Vēstnesis
            
            
               L 290/12
            
         
      KOMISIJAS REGULA (EK) Nr. 1069/2008
   (2008. gada 30. oktobris),
   ar ko apstiprina maznozīmīgas izmaiņas tāda nosaukuma specifikācijā, kas reģistrēts aizsargātu cilmes vietas nosaukumu un aizsargātu ģeogrāfiskās izcelsmes norāžu reģistrā (“Veau d’Aveyron et du Ségala” (AĢIN))
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 9. panta 2. punktu,
   tā kā:
   
               (1)
            
            
               Saskaņā ar Regulas (EK) Nr. 510/2006 9. panta 1. punkta pirmo daļu un minētās regulas 17. panta 2. punktu Komisija izvērtēja Francijas lūgumu apstiprināt grozījumu specifikācijas elementos aizsargātai ģeogrāfiskās izcelsmes norādei “Veau d’Aveyron et du Ségala”, kas reģistrēta ar Komisijas Regulu (EK) Nr. 1107/96 (2).
            
         
               (2)
            
            
               Šā lūguma mērķis ir grozīt specifikāciju, vīriešu kārtas teļu liemeņu maksimālo svaru no 250 palielinot līdz 270 kg, savukārt sieviešu kārtas teļu maksimālo svaru – no 220 līdz 250 kg. Ar šo grozījumu labu kļūdu, kas ieviesās, kad sākotnējā pieteikuma sagatavošanas laikā tika novērtēts maksimālais liemeņu svars, jo aprēķini par dzīvnieka kautķermeņa svaru tolaik bija kļūdaini.
            
         
               (3)
            
            
               Komisija pārbaudīja minēto grozījumu un secināja, ka tas ir pamatots. Tā kā grozījums Regulas (EK) Nr. 510/2006 9. panta nozīmē ir maznozīmīgs, Komisija to var apstiprināt, nepiemērojot minētās regulas 5., 6. un 7. pantā izklāstīto procedūru.
            
         
               (4)
            
            
               Atbilstīgi Komisijas Regulas (EK) Nr. 1898/2006 (3) 18. panta 2. punktam un saskaņā ar Regulas (EK) Nr. 510/2006 17. panta 2. punktam specifikācijas kopsavilkums ir jāpublicē.
            
         
               (5)
            
            
               Komisija ņem arī vērā, ka nosaukums ir “Veau d’Aveyron et du Ségala”, nevis “Veau de l’Aveyron et du Ségala”, kā sākotnēji reģistrēts. Tādēļ reģistrētais nosaukums ir jāgroza,
            
         IR PIEŅĒMUSI ŠO REGULU.
   1. pants
   Aizsargātas ģeogrāfiskās izcelsmes norādes “Veau d’Aveyron et du Ségala” specifikāciju groza saskaņā ar šīs regulas I pielikumu.
   2. pants
   Specifikācijas galveno elementu kopsavilkums ir ietverts šīs regulas II pielikumā.
   3. pants
   Komisijas Regulas (EK) Nr. 1107/96 pielikuma A daļā, 4. lappusē
   
               tekstu
            
            
               :
            
            
               “Veau de l’Aveyron et du Ségala”,
            
         
               lasīt šādi
            
            
               :
            
            
               “Veau d’Aveyron et du Ségala”.
            
         4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 30. oktobrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 93, 31.3.2006., 12. lpp.
   
      (2)  OV L 148, 21.6.1996., 1. lpp.
   
      (3)  OV L 369, 23.12.2006., 1. lpp.
   
      I PIELIKUMS
      Aizsargātas ģeogrāfiskās izcelsmes norādes “Veau d’Aveyron et du Ségala” specifikācijas elementu apstiprinātās izmaiņas ir šādas.
      “Produkta apraksts”
      Groza šādu daļu:
      
                  tekstu
               
               
                  :
               
               
                  “Produktam “Veau d’Aveyron et du Ségala” ir šādas īpašības:
                  
                              —
                           
                           
                              Lielie gaļas teļi (250 līdz 420 kg dzīvsvara jeb 170 līdz 250 kg liemeņa svara)”
                           
                        
            
                  lasīt šādi
               
               
                  :
               
               
                  “Produktam “Veau d’Aveyron et du Ségala” ir šādas īpašības:
                  
                              —
                           
                           
                              Smagi gaļas teļi 250 līdz 420 kg dzīvsvara jeb 170 līdz 270 kg liemeņa svara (sieviešu kārtas dzīvniekiem – 170 līdz 250 kg, vīriešu kārtas dzīvniekiem – 190 līdz 270 kg)”.
                           
                        
            “Ražošanas metode”
      Groza šādu daļu:
      
                  tekstu
               
               
                  :
               
               
                  
                     “Teļu dzīvsvars ir no 250 līdz 420 kg. Kas attiecas uz liemeņiem, sieviešu kārtas dzīvnieku svars ir no 170 līdz 220 kg, savukārt vīriešu kārtas dzīvnieku svars – no 190 līdz 250 kg. Šīs atšķirības iemesls ir dzimumu dimorfisms, kā arī katram dzimumam raksturīgais augšanas ātrums.”
                  
               
            
                  lasīt šādi
               
               
                  :
               
               
                  
                     “Teļu dzīvsvars ir no 250 līdz 420 kg. Kas attiecas uz liemeņiem, sieviešu kārtas dzīvnieku svars ir no 170 līdz 250 kg, savukārt vīriešu kārtas dzīvnieku svars – no 190 līdz 270 kg. Šīs atšķirības iemesls ir dzimumu dimorfisms, kā arī katram dzimumam raksturīgais augšanas ātrums.”
                  
               
            “Saikne ar ģeogrāfisko apgabalu”
      Groza šādu daļu:
      
                  tekstu
               
               
                  :
               
               
                  
                     “ “Veau d’Aveyron et du Ségala” ir lielie gaļas teļi. Vecums, kad tos nokauj, vidēji ir 8 mēneši, kad to liemeņa svars ir attiecīgi no 170 līdz 250 kg (atšķirībā no parasto teļu svara – 130 kg).”
                  
               
            
                  lasīt šādi
               
               
                  :
               
               
                  
                     “ “Veau d’Aveyron et du Ségala” ir lielie gaļas teļi. Vecums, kad tos nokauj, vidēji ir 8 mēneši, kad to liemeņa svars ir attiecīgi no 170 līdz 270 kg (atšķirībā no parasto teļu svara – 130 kg).”
                  
               
            
   
      II PIELIKUMS
      KOPSAVILKUMS
      
         Padomes Regula (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību
      
      “VEAU D’AVEYRON ET DU SÉGALA”
      EK Nr.: FR-PGI-0117-0187/27.3.2006.
      ACN ( ) AĢN (X)
      Šis kopsavilkums nosaka galvenos produkta specifikācijas elementus informācijas nolūkā.
      1.   Dalībvalsts kompetentā iestāde
      
                  
                     Nosaukums
                  
               
               
                  :
               
               
                  
                     Institut national des appellations d’origine (INAO)
                  
               
            
                  
                     Adrese
                  
               
               
                  :
               
               
                  
                     51, rue d’Anjou, F-75008 Paris
                  
               
            
                  
                     Tālr.
                  
               
               
                  :
               
               
                  (33) 153 89 80 00
               
            
                  
                     Fakss
                  
               
               
                  :
               
               
                  (33) 142 25 57 97
               
            
                  
                     e-pasts
                  
               
               
                  :
               
               
                  info@inao.gouv.fr
               
            2.   Grupa
      
                  
                     Nosaukums:
                  
               
               
                  :
               
               
                  
                     Interprofession régionale du veau d’Aveyron et du Ségala (IRVA)
               
            
                  
                     Adrese
                  
               
               
                  :
               
               
                  
                     Carrefour de l’agriculture, F-12026 Rodez Cedex 9
                  
               
            
                  
                     Tālr.
                  
               
               
                  :
               
               
                  (33) 565 73 78 04
               
            
                  
                     Fakss
                  
               
               
                  :
               
               
                  (33) 565 73 77 16
               
            
                  
                     e-pasts
                  
               
               
                  :
               
               
                  irva@wanadoo.fr
               
            
                  Sastāvs
               
               
                  :
               
               
                  ražotāji/pārstrādātāji (x) citi ( )
               
            3.   Produkta veids
      
                  1.1. grupa.
               
               
                  Svaiga gaļa un subprodukti
               
            4.   Specifikācijā sniegtais apraksts
      (4. panta 2. punkta nosacījumu kopsavilkums)
      4.1.   Nosaukums
      “Veau d’Aveyron et du Ségala”.
      4.2.   Apraksts
      Lielu teļu liemeņi (svarā no 170 līdz 270 kg), kas kauti ne vēlāk kā 10 mēnešu vecumā un kuru gaļa ir rozā krāsā, mīksta un garšīga.
      4.3.   Ģeogrāfiskais apgabals
      Teļi ir atnesušies un audzēti 75 kantonos, kas ietilpst Avetonas [Aveyron], Tarnas [Tarn], Lo [Lot], Tarnas un Garonnas [Tarn-et-Garonne] un Kantālas [Cantal] departamentos:
      
                   
               
               
                  Averona: Aubin, Baraqueville, Belmont sur Rance, Bozouls, Capdenac Gare, Cassagnes Begonhes, Conques, Decazeville, Entraygues, Espalion, Estaing, Laissac, La Salvetat Peyrales, Marcillac, Montbazens, Mur de Barrez, Najac, Naucelle, Pont de Salars, Requista, Rieupeyroux, Rignac, Rodez Est, Rodez Ouest, Saint-Affrique, Saint-Amans-des-Cots, Saint-Beauzely, Saint-Rome-de-Tarn, Saint-Sernin-sur-Rance, Salles Curan, Vezins de Levezou, Villefranche de Rouergue, Villeneuve d’Aveyron,
               
            
                   
               
               
                  Kantāla: Maurs, Montsalvy, Saint-Mamet-La-Salvetat,
               
            
                   
               
               
                  Lo: Bretenoux, Cajarc, Figeac Est, Figeac Ouest, Lacapelle Marival, Latronquiere, Limogne, Livernon, Sousceyrac, Saint Cere, Vayrac,
               
            
                   
               
               
                  Tarna: Alban, Albi Centre, Albi Nord, Albi Sud, Brassac, Castelnau de Montmiral, Cadalen, Carmaux Nord, Carmaux Sud, Castres, Cordes, Gaillac, Graulhet, Lacaune, Lautrec, Lisle-sur-Tarn, Monesties, Montredon Labessonnie, Pampelone, Realmont, Roquecourbe, Vabre, Valderies, Valence d’Albi, Vaour, Villefranche d’Albi,
               
            
                   
               
               
                  Tarna un Garonna: Caylus, Saint Antonin-Noble-Val.
               
            4.4.   Izcelsmes apliecinājums
      Atnešanos reģistrē, teļus identificē pēc diviem riņķiem, uz kuriem norādīts individuālais numurs un marķējums “Veau d’Aveyron et du Ségala”.
      Kautuvē liemeņus identificē pēc marķējuma, kurā norādīts lopkopja vārds.
      Līdztekus minētajam pasākumam, viss šis process kopumā tiek dokumentēts.
      4.5.   Iegūšanas metode
      Teļus iegūst ciltsdarba rezultātā, sakrustojot vīriešu kārtas gaļas lopu un sieviešu kārtas dzīvnieku no tradicionālā piena ganāmpulka. Tos audzē, barojot ar mātes pienu, ko papildina graudaugu barība, kurai tie var brīvi piekļūt jau kopš atnešanās.
      4.6.   Saikne
      Vēsturiskā saikne: šāda lielo teļu audzēšanas prakse tiešā veidā izriet no liellopu ganāmpulku un graudaugu audzēšanas līdzāspastāvēšanas šajā reģionā. Piemēram, no vārda “rudzi” (franču valodā le seigle) ir cēlies šā reģiona nosaukums Ségala.
      Saikne ar konkrēto teritoriju: saikni ar ģeogrāfisko izcelsmi pamato šādas iezīmes.
      Īpašība: šis audzēšanas veids – barošana ar mātes pienu, ko papildina barošana ar graudaugu barību jau kopš atnešanās, – ļauj izaudzēt lielos teļus.
      Francijas dienvidaustrumu un Parīzes reģiona patērētāju vidū ziņa par šā produkta reputāciju izplatās jau 19. gadsimtā, savukārt kopš 20. gadsimta vidus šā produkta kvalitāti atzīst arī Itālijas un Spānijas patērētāji.
      4.7.   Kontroles organizācija
      
                  
                     Nosaukums:
                  
               
               
                  
                     Qualisud
                  
               
            
                  
                     Adrese:
                  
               
               
                  
                     15, avenue de Bayonne, F-40500 Saint-Sever
                  
               
            
                  
                     Tālr.:
                  
               
               
                  (33) 558 06 15 21
               
            
                  
                     Fakss:
                  
               
               
                  (33) 558 75 13 36
               
            
                  
                     E-pasts:
                  
               
               
                  qualisud@wanadoo.fr
               
            4.8.   Marķējums
      “Le Veau d’Aveyron et du Ségala”.